Buček pelasi alle 20-vuotiaiden MM-kilpailuissa vuonna 2018, jolloin hän voitti Slovakian sisäisen piste- ja syöttöpörssin tehoilla 3+4=7. Buček jakoi myös joukkueen sisäisen maalipörssin voiton Martin Bodákin kanssa sekä sisäisen tehotilaston voiton Filip Krivošíkin kanssa lukemalla +3. Valmennus valitsi hänet Slovakian turnauksen yhdeksi kolmesta parhaasta pelaajasta. Buček pelasi myös alle 18-vuotiaiden MM-kilpailuissa vuonna 2016, jolloin hän oli Slovakian paras pistemies ja maalintekijä tehoilla 4+1=5.